NOTIFICACIÓN OS POSIBLES INTERESADOS NO PROCEDEMENTO ORDINARIO 949/1990, SOBRE PROXECTO DE DEMOLICIÓN PARCIAL DE EDIFICACIÓN EN CMÑO. BOUCIÑAS 22 COVELO-SAMIEIRA.
ADMINISTRACIÓN LOCAL — Municipal — Poio (Outros documentos, notificacións e informacións públicas, 18/12/2014)

Con data 5 de decembro de 2014 preséntase no Rexistro deste Concello con núms. de entrada 6325 e 6326, escritos respectivamente do director das obras e da empresa CPA adxudicataria da obra de derrubo parcial edificio en camiño Bouciñas, 22. Covelo – Samieira, aos que acompañan unha copia da chave da porta da vivenda e tres copias da chave da porta peonil inferior de peche da parcela, certificación final de obra, informe técnico, acta de recepción e outra documentación indicativa do remate das obras de demolición mencionadas, que está pendente de estudo e revisión para a súa aprobación se procede polo órgano de contratación. Como queira que en reiterados escritos se lle veu comunicando, tanto a D. Lyes Tanya Chavalera como aos demais posibles interesados no citado expediente de derrubo parcial en cumprimento da Sentenza ditada o 15 de xullo de 1993 pola sección 2ª da Sala do Contencioso-Administrativo do Tribunal Superior de Xustiza de Galicia no procedemento ordinario 949/1990, o cumprimento da dita Sentenza consistente soamente no derrubo das partes do inmoble que se recollen no proxecto aprobado (ao que o propietario ou propietarios tiveron acceso sen que teñan presentado alegación ningunha), sen que se recolla neste proxecto aprobado ningún tipo de cuberta, xa que o obxecto da Sentenza é o derrubo parcial de edificación, polo que ao remate das obras a edificación queda sen protección de cuberta. Polo sinalado ponse novamente en coñecemento de D. Lyes Tanya Chavalera e demais interesados declarados como sucesores procesuais de D. Mehmed Avanzini Sanchez Muliterno por Auto do 22 de xullo de 2014 da sección 002 da Sala do Contencioso Administrativo do Tribunal Superior de Xustiza de Galicia, que deberán presentar o correspondente proxecto de cuberta da edificación, lembrándolle que é responsabilidade dos interesados a solución da cuberta do inmoble, para o que deberán presentar o correspondente proxecto e solicitar a necesaria licenza para a súa cubrición. Lémbrase igualmente a todos os interesados declarados sucesores procesuais de D. Mehmed Avanzini Sanchez Muliterno, que esta advertencia do deber de presentación de proxecto e solicitude de licencia para a cubrición da vivenda estase poñendo en coñecemento dos sucesores procesuais dende o comezo do expediente de derrubo non só coa aprobación e posta a disposición do proxecto, senón a través de diversos escritos e comunicados, dos que se indican os máis recentes: -Comunicación oficio Alcaldía de data 31 de agosto de 2012. -Comunicación oficio Alcaldía de data 8 de agosto de 2013. -Notificación a través do Boletín Oficial da provincia de Pontevedra (BOP) nº 77 de 22 de abril de 2013. -Notificación acordo Xunta de Goberno Local (XGL) nº 11411 do 15 de xullo de 2013. -Notificación a través do BOP nº 145 de 31 de xullo de 2013. -Notificación acordo nº11673 XGL do 4.11.13 vía edital nos BOP nº 222 do 28.11.13 e nº 246 do 26.12.13. -Comunicación de inicio de obras de data 29.08.14 vía edital no BOP nº 169 do 03.09.14. -Comunicación notificada de data 15 de setembro de 2014. -Comunicación da Alcaldía de data 13 de outubro de 2014, notificada o 14 de outubro de 2014. -Comunicación notificada o 29 de outubro de 2014 e vía edital no BOP nº 213, do 04.11.14. -Comunicación notificada o 19 de novembro de 2014 e vía edital no BOP nº 226, do 21.11.14. -Comunicación notificada o 2 de decembro de 2014 e remitida ao BOP o 02.12.14. O que poño no seu coñecemento para os efectos procedentes. Poio, 9 de decembro de 2014.—O Alcalde, Luciano Sobral Fernández.